J E G Y Z Ő K Ö N Y V  

Készült: 2014. február 27-én az Önkormányzati Hivatal tanácstermében a Képviselő-testület  nyilvános ülésén.

Jelen vannak: Németh László polgármester



Kovács Lászlóné



Milon László

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 3 fő megjelent. Megnyitja az ülést 14 órakor. Javaslatot tesz az ülés napirendjére az alábbiak szerint.

Napirend

1./A 2013. évi költségvetési rendelet módosítása
Előadó:polgármester
2./  Egyéb ügyek

Előadó:polgármester

A Képviselő-testület az ismertetett napirendet 3 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
30/2014.(II.27.) határozata
Napirend elfogadása

Kunpeszér Községi Önkormányzat Képviselő-testülete 2014. február 27. napján megtartott ülésének napirendjét a következők szerint határozza meg:

1./A 2013. évi költségvetési rendelet módosítása
Előadó:polgármester
2./  Egyéb ügyek

Előadó:polgármester

I.Napirendi pont tárgyalása

1./ A 2013. évi költségvetési rendelet módosítása
Előadó: polgármester

(Írásos előterjesztés a jkv. 1. számú melléklete)

Németh László polgármester ismerteti az írásos előterjesztésben foglaltakat. Elmondja, hogy az államháztartásról szóló 2011. évi CXCV. Törvény 34. §-a alapján, valamint Kunpeszér Község Önkormányzat költségvetésről szóló 3/2013. (II.27.) számú rendelete értelmében 2013. évi költségvetésünket módosítani kell a bekövetkezett változásokra tekintettel. Ismerteti, hogy az Önkormányzat 2013. év július 01- december 31-ig terjedő időszakra vonatkozóan milyen jogcímeken kapott támogatást. A fent felsorolt módosításokkal a kiadás-bevétel főösszeg 102.577,- e Ft-ra változik. 

Kéri a Képviselő-testületet, hogy az előterjesztést és a költségvetési rendelet módosításra tett javaslatát a rendelet-tervezet szerint  fogadja el. 

Kunpeszér Községi Önkormányzat Képviselő-testülete 3 igen szavazattal, ellenszavazat és tartózkodás nélkül az alábbi rendeletet alkotta:

Kunpeszér Község Önkormányzat Képviselő-testületének

3/2014. (III.03.) önkormányzati rendelete
Kunpeszér község önkormányzatának 2013. évi költségvetéséről szóló

3/2013.(II.27.) önkormányzati rendelet módosításáról

 (rendelet a jkv. 2. számú melléklete)

II. Napirendi pont tárgyalása

Egyéb ügyek

Előadó:polgármester

Németh László polgármester elmondja, hogy az EMVA Irányító Hatóságának a 2014-2020 közötti programozási időszakra történő felkészülésről és a Helyi Fejlesztési Stratégiához kapcsolódó tervezési terület (HFS tervezési terület) előzetes elismeréséről szóló 5/2014 (II.6.) Közleménye értelmében a közlemény megjelenésétől számított 15 napon belül, azaz 2014. február 21-ig a LEADER HACS-nak szükséges jeleznie a Nemzeti Agrárszaktanácsadási, Képzési és Vidékfejlesztési Intézet (NAKVI) felé a szerveződési szándékát a LEADER HACS területéhez tartozó, tervezett települések listájának beküldésével. 

Kunpeszér Önkormányzata jelenleg a Dunamellék Leader Egyesülethez tartozik, melynek tagságáról a fentiekre hivatkozva – testületi határozat formájában – nyilatkozni szükséges. 

Másik alternatívaként merül fel, hogy Szabadszállás saját Helyi Akciócsoportot hoz létre Kunszentmiklós, Kunadacs, Dunavecse, Szalkszentmárton, Tass, Kunpeszér települések részvételével a Szabadszállási Gazdakör Egyesület keretében. Javasolja ez utóbbihoz történő csatlakozást. 
A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének
31/2014.(II.27.) határozata

Tárgy: Dunamellék Leader Egyesületi tagság, új LEADER HACS létrehozása

Kunpeszér Községi Önkormányzat Képviselő-testülete úgy dönt, hogy nem kíván a Dunamellék Leader Egyesülethez tartozni.

Az önkormányzat létre kíván hozni egy saját Helyi Akciócsoportot Kunpeszér, Szabadszállás, Kunszentmiklós, Kunadacs, Dunavecse, Szalkszentmárton, Tass települések részvételével. 

Kunpeszér Község Önkormányzata kifejezi az együttműködési szándékát és deklarálja részvételét a 2014-2020. közötti programozási időszak vidékfejlesztési feladatainak ellátásában a Szabadszállási Gazdakör egyesület LEADER HACS keretében.

Felelős:képviselő-testület

Határidő: azonnal
Németh László polgármester elmondja, hogy a Magyar Államkincstár Bács-Kiskun Megyei Igazgatósága (a továbbiakban: Kincstár) nyilvántartásában a Kunadacsi Közös Önkormányzati Hivatal (törzskönyvi nyilvántartási száma: 811790) szerepel.A képviselő-testület 2013. március 1. napjával hozta létre a Kunadacsi Közös Önkormányzati Hivatalt.A 17/2013.(I.31.) számú határozatával pedig az alapító okirat elfogadására került sor.2014. január 1-től ismét módosult:

- az államháztartásról szóló 2011. évi CXCV. törvény (a továbbiakban: Áht.) 
- az államháztartásról szóló 368/2011.(XII.31.) Korm. rendelet (a továbbiakban: Ávr.)

és megjelent:

- a kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII.29.) NGM rendelet (a továbbiakban: NGM rendelet)

Az Ávr. 180. §-a szabályozza, hogy a költségvetési szervek alapító okirataiban szereplő alaptevékenységek kormányzati funkció szerinti besorolását miként és milyen határidővel kell elvégezni.

A költségvetési szerv, irányító szerve 2014. február 28-ig gondoskodik a költségvetési szerv alaptevékenységei kormányzati funkciók szerinti besorolására vonatkozó, jogszabályban meghatározott adatok alapító okiratban történő módosításáról. A költségvetési szerv alapító okiratának a módosítására vonatkozó törzskönyvi bejegyzések 2014. január 1-jétől hatályosak.

Az elmondottakra tekintettel javasolja a közös önkormányzati hivatal alapító okiratának a melléklet szerinti módosítását..

A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének

32/2014.(II.27.) határozata

A Kunadacsi Közös Önkormányzati Hivatal alapító okiratának módosítása és egységes szerkezetben történő elfogadása

Kunpeszér Község Önkormányzatának Képviselő-testülete megtárgyalta a polgármester fenti tárgyban készült előterjesztését, és az alábbi határozatot hozza:

1. A Képviselő-testület a Kunadacsi Közös Önkormányzati Hivatal Alapító okiratának módosítását a határozat 1. melléklete szerint elfogadja.

2. A Képviselő-testület a Kunadacsi Közös Önkormányzati Hivatal módosításokkal egységes szerkezetbe foglalt, a határozat 2. melléklete szerinti Alapító okiratát jóváhagyja.

3. A Képviselő-testület felhatalmazza a Kunadacsi Közös Önkormányzati Hivatal jegyzőjét, hogy intézkedjen a változás Magyar Államkincstár Bács-Kiskun Megyei Igazgatóságához történő bejelentéséről.

Felelős: Jegyző

Határidő: azonnal

Németh László polgármester elmondja, hogy a Képviselő-testület a 23/2014.(II.13.) határozatával döntött a Kunpeszér belterület kivett 300/2, 300/3, 300/4 hrsz-ú ingatlanok értékesítéséről Tóth Sándor részére Nagy Sándor szóbeli kérelme alapján. A határozat kézbesítését követően Nagy Sándor jelezte, hogy tulajdonképpen Ő lenne a vevő( nem pedig Tóth Sándor, aki a veje) és kéri, hogy a képviselő-testület az előzetes ajánlatától eltérően 1.000.000,- Ft-os áron adje el számára a három ingatlant.
A képviselők egyhangúlag úgy foglaltak állást, hogy 1.200.000,- Ft alatt ne kerüljön értékesítésre a 3 ingatlan, az méltányos ár a kivett minősítésű területekért.
A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének
33/2014.(II.27.) határozata

1.Kunpeszér Községi Önkormányzat Képviselő-testülete úgy határoz, hogy az Önkormányzat tulajdonában álló, Kunpeszér belterület kivett 300/2, 300/3, 300/4 hrsz-ú ingatlanokat összesen 1.200.000,- Ft-os vételáron eladja Nagy Sándor 6096 Kunpeszér  Béke utca 17. szám alatti lakosnak azzal, hogy a tulajdonosváltozással járó valamennyi költség a vevőt terheli.
2. A képviselő-testület felhatalmazza a polgármestert az adásvételi szerződés aláírására.

Felelős:képviselő-testület

Határidő:azonnal
Mivel az ülésnek több napirendje, kérdés és hozzászólás nem volt, a polgármester azt 15 óra 15 perckor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
